《过榕城》
明代·谢宗鍹

萧条兵火后，井邑数家存。海气兼秋阔，潮声向晚翻。

腥风牡蛎市，细雨木棉村。入夜多凄警，犹闻铃柝喧。

作者简介：谢宗鍹（？ — 一六五〇），字儒美，号莱屿。澄海人。明思宗崇祯十二年（一六三九）解元。官建昌府通判。明亡，无意仕进，闭户读书，终于家，友人私谥贞穆先生。有《观古堂集》、《遁斋集》、《禦冷斋诗集》。清康熙《潮州府志》卷九上、清乾隆修《潮州府志》卷二九有传。